En sang for Martin

En sang for Martin (orig: En sång för Martin) er en svensk, romantisk dramafilm fra 2001. Filmen er regissert av Bille August, med Sven Wollter og Viveka Seldahl i hovedrollene. Manuset bygger på Ulla Isakssons selvbiografiske bok , som handler om hennes ektefelle, Erik Hjalmar Linder, som ble rammet av Alzheimer.

Handling 
Fiolinisten Barbara møter komponisten Martin, og de forelsker seg. De flytter sammen og Barbara hjelper Martin i forsøket på å avslutte hans livsverk, en opera. Men Martin begynner å glemme ting, og legene konstaterer at han lider av Alzheimers sykdom. Barbara kjemper tålmodig for å ta seg av ham, men Martin forsvinner inn i seg selv, og mister gradvis kontakt med omverden.

Om filmen 
Filmen er i stor grad spilt inn på Hamburgö i Tanum kommune, og hadde urpremiere i Folkets Hus i Hamburgsund.

Rollen som Barbara ble Viveka Seldahls siste rolle.

Skuespillere 
 Sven Wollter – Martin
 Viveka Seldahl – Barbara
 Reine Brynolfsson – Biederman, Martins agent
 Jonas Falk – Legen
 Lisa Werlinder – Elisabeth

Eksterne lenker 
 

Svenske dramafilmer
Filmer fra 2001
Svenskspråklige filmer
Romantiske dramafilmer
Filmer regissert av Bille August